Document ID: 32001R1564

Κανονισμός (ΕΚ) αριθ. 1564/2001 της Επιτροπής
της 31ης Ιουλίου 2001
για τροποποίηση του κανονισμού (ΕΚ) αριθ. 562/2000 όσον αφορά τη συσκευασία εν κενώ ορισμένων τεμαχίων βοείου κρέατος παρέμβασης και για διόρθωση του κανονισμού (ΕΚ) αριθ. 1209/2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, για κοινή οργάνωση αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1512/2001(2), και ιδίως το άρθρο 47 παράγραφος 8,
Εκτιμώντας τα ακόλουθα:
(1) Ο κανονισμός (ΕΚ)αριθ. 562/2000 της Επιτροπής, της 15ης Μαρτίου 2000, για λεπτομέρειες εφαρμογής του κανονισμού (ΕΚ) αριθ. 1254/1999 όσον αφορά τα καθεστώτα αγοράς τη δημόσια παρέμβαση στον τομέα του βοείου κρέατος(3), όπως τροποποιήθηκε τελευταία από τον κανονισμό (ΕΚ) αριθ. 1082/2001(4), ορίζει συγκεκριμένα κανόνες για τη συσκευασία τεμαχίων αμέσως μετά την αφαίρεση των οστών και ειδικές απαιτήσεις για την αφαίρεση οστών από κρέατα στην παρέμβαση.
(2) Με βάση την εμπειρία, είναι αναγκαία η διευκρίνηση της κατάστασης όσον αφορά τη δυνατότητα συσκευασίας σε κενό ορισμένων συγκεκριμένων τεμαχίων βοείου κρέατος παρέμβασης. Κατόπιν τούτου είναι αναγκαία η τροποποίηση κατά τρόπο ανάλογο του κανονισμού (ΕΚ) αριθ. 562/2000.
(3) Το άρθρο 1 παράγραφος 2 στοιχείο β) του αγγλικού κειμένου του κανονισμού (ΕΚ) αριθ. 1209/2001 της Επιτροπής, της 20ής Ιουνίου 2001, για παρέκκλιση από τον κανονισμό (ΕΚ) αριθ. 562/2000 για λεπτομερείς κανόνες εφαρμογής του κανονισμού (ΕΚ) αριθ. 1254/1999 όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος(5), όπως τροποποιήθηκε τελευταία από τον κανονισμό (ΕΚ) αριθ. 1496/2001(6), περιέχει σφάλμα. Κατόπιν τούτου, ο κανονισμός αυτός πρέπει να διορθωθεί.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα V του κανονισμού (ΕΚ) αριθ. 562/2000 προστίθεται το ακόλουθο σημείο 3: "3. ΣΥΣΚΕΥΑΣΙΑ ΟΡΙΣΜΕΝΩΝ ΣΥΓΚΕΚΡΙΜΕΝΩΝ ΤΕΜΑΧΙΩΝ ΣΕ ΚΕΝΟ
Τα κράτη μέλη μπορούν να αποφασίζουν να επιτρέπουν τη συσκευασία στο κενό αντί της περιτύλιξης μεμονωμένα όπως προβλέπεται στο σημείο 1 για τεμάχια κωδικών ΙΝΤ 12, 13, 14, 15, 16, 17 και 19."
Άρθρο 2
Το αγγλικό κείμενο του κανονισμού (ΕΚ) αριθ. 1209/2001 διορθώνεται ως ακολούθως:
(αφορά μόνο την αγγλική γλώσσα).
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 2001.

Labels: 3
17